ເສດຖະກິດ ຈີນ ເຕີບໂຕ ຊ້າລົງ ໃນປີ 2013
ຫ້ອງການສະຖິຕິແຫ່ງຊາດຈີນ ກ່າວວ່າ ເສດຖະກິດຂອງຈີນ ເຕີບໂຕ 7.7 ເປີເຊັນ ໃນປີ 2013 ຊຶ່ງເປັນການເຕີບໂຕ ທີ່ອ່ອນແອທີ່ສຸດ ນັບແຕ່ປີ 1999 ເປັນຕົ້ນມາ.
ຈີນລາຍງານວ່າ ການເຕີບໂຕທາງເສດຖະກິດຂອງຕົນ ຊັກຊ້າ ລົງໃນໄຕມາດສຸດທ້າຍຂອງປີ 2013 ຜ່ານມານີ້ ແລະປາກົດວ່າ ຈະຊ້າລົງໄປຕື່ມອີກໃນອະນາຄົດ ຫ້ອງການສະຖິຕິແຫ່ງຊາດຈີນ ຍັງໃຫ້ຮູ້ຕື່ມອີກໃນວັນຈັນມື້ນີ້ວ່າ ເສດຖະກິດຂອງຈີນເຕີບໂຕຂຶ້ນ 7 7 ເປີເຊັນໃນປີແລ້ວນີ້ ຊຶ່ງເປັນ ອັດຕາດຽວກັນກັບປີ 2012 ແລະເປັນການເຕີບໂຕທີ່ອ່ອນແອທີ່ ສຸດ ນັບແຕ່ປີ 1999 ເປັນຕົ້ນມາ ບັນດານັກວິເຄາະກ່າວວ່າ ເສດຖະກິດຂອງເຕີບໂຕຊ້າລົງຢ່າງໄວ ໃນໄຕມາດສຸດທ້າຍຂອງປີເລ້ວນີ້ ຊຶ່ງຜົນຜະລິດຂອງໂຮງງານ ສິນ ຄ້າສົ່ງອອກແລະການລົງທຶນ ທັງໝົດອ່ອນແອລົງກວ່າໄຕມາດກ່ອນ ບັນດາເຈົ້າໜ້າທີ່ກ່າວວ່າ ບັນຫາຕ່າງໆທີ່ໄດ້ສະສົມມາເປັນເວລານານ ຍັງບໍ່ທັນຜ່ອນຄາຍລົງເທື່ອ ແລະການຍຸກຍູ້ຂະໜາດນ້ອຍໃນການໃຊ້ຈ່າຍຂອງລັດຖະບານໃນປີແລ້ວນີ້ ໄດ້ຈືດຈາງໄປແລ້ວ ແນວໃດກໍຕາມ ອັດຕາການເຕີບໂຕຂອງເສດຖະກິດຈີນ ທີ່ເປັນເສດຖະກິດໃຫຍ່ສຸດອັນດັບສອງຂອງໂລກ ຮອງຈາກສະຫະລັດນັ້ນ ກໍຍັງຖືວ່າ ຍັງແຂງແຮງກວ່າຂອງສະຫະລັດ ຍີ່ປຸ່ນ ຫຼື ຢູໂຣບນັ້ນຢູ່